Eesti võrkpallikoondistel jääb selja taha pikk ja mänguderohke suvi. Meeste rahvuskoondis on jõudnud väga lähedale järjekordsele Euroopa meistrivõistluste finaalturniirile, sinna pürgimist jätkavad ka vapralt võitlevad naised.

Vikerraadio spordisaade "Spordipühapäev" räägib Eesti võrkpallikoondiste hetkeseisust, arengust ja potentsiaalist. Sõna saavad Julija Mõnnakmäe, Andrei Ojamets ja Andres Toobal.

Võrkpallilahing ei toimu aga ainult platsil, vaid leiab aset ka selle kõrval. Just Eesti koondise fännid on ennast võrkpallisaalides viimasel ajal tugevalt kehtestanud. "Spordipühapäev" uurib, miks nad koondist toetavad ja millega oma kasvavat hulka selgitavad.

Saate panevad kokku Johannes Vedru, Ragnar Kaasik ja Juhan Kilumets.